Diari Oficial de la Generalitat Valenciana


Sumari del DOGV 9273, del 08-02-2022 (2022/747)

RESOLUCIÓ de 25 de gener de 2022, de la Conselleria d'Hisenda i Model Econòmic, per la qual s'autoritza, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions i en l'article 22.1.d de la Llei 4/2020 de pressupostos de la Generalitat per a l'exercici 2021, una ampliació de crèdit en el capítol 9 del Programa 011.10, Servei del deute, en la secció 19, «Servei del deute», per a registrar la reducció neta de les operacions de finançament a curt pel volum d'amortitzacions major que de noves emissions en l'exercici 2021, per import de 16.218,94 euros.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9273

Data del DOGV
:   08-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/747


Data del document
:   25-01-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de gener de 2022, de la Conselleria d'Hisenda i Model Econòmic, per la qual s'autoritza, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions i en l'article 22.1.d de la Llei 4/2020 de pressupostos de la Generalitat per a l'exercici 2021, una ampliació de crèdit en el capítol 9 del Programa 011.10, Servei del deute, en la secció 19, «Servei del deute», per a registrar la reducció neta de les operacions de finançament a curt pel volum d'amortitzacions major que de noves emissions en l'exercici 2021, per import de 16.218,94 euros. [2022/747]  
  
  
Mitjançant la Resolució de 14 de gener de 2022, el conseller d'Hisenda i Model Econòmic va autoritzar l'ampliació del pressupost del capítol 9 del programa 011.10, Servei del deute, en la secció 19, «Servei del deute» per un import de 51.866.597,04 euros.  
Amb data 25 de gener de 2022 la Subdirecció General de Tresoreria ha remés un nou escrit en el qual rectifica l'import del deute a curt termini comunicat amb data 11 de gener, en detectar un error en el saldo d'una remesa de confirming. Segons l'escrit esmentat, s'ha procedit a la conversió, amb data efectiva del 31 de desembre de 2021, en deute públic de les operacions de deute a curt termini per import de 131.657.860,53 euros, com a diferència entre els 5.718.840.281,81 euros corresponents al saldo del deute total de Tresoreria a 31 de desembre de 2021 i els 530.190.763,28 euros de l'esmentat deute a 31 de desembre de 2020.  
Per la Resolució de la Secretaria Autonòmica de Model Econòmic i Finançament, de data 25 de gener, i d'acord amb la rectificació anterior, s'han modificat els imports relatius a la conversió, amb data efectiva del 31 de desembre de 2021, en deute públic de les operacions de deute a curt termini per un import addicional de 16.218,94 euros.  
  
A conseqüència de tot això, les xifres definitives de la reducció neta del saldo final de les operacions a curt ascendeixen a un import de 68.570.261,98 euros, conseqüència del volum d'amortitzacions major que de noves emissions a curt termini, i que està justificada, pels següents conceptes:  
  
Concepte Import  
Variació neta de pòlisses de crèdit - 42.525.646,00  
Variació neta saldo confirming - 29.618.949,98  
Total variació neta curt - 18.990.481,98  
  
  
  
Segons aquests nous imports, és procedent incrementar el crèdit per al capítol 9 del programa 011.10, i incrementar, al seu torn, la dotació del projecte financer T0461, «capítol IX Deute», en una quantia de 16.218,94 euros, complementàriament a l'ampliació aprovada mitjançant la Resolució de 14 de gener de 2022, del conseller d'Hisenda i Model Econòmic.  
A aquest efecte i en virtut del que es disposa en l'article 22.2 de la Llei 4/2020 de pressupostos de la Generalitat per a l'exercici 2021, i del que preveu l'article 48 de la Llei 1/2015 d'hisenda pública, del sector públic instrumental i de subvencions, i d'acord amb la disposició final primera de l'Ordre 16/2021, de 3 de desembre, la Conselleria d'Hisenda i Model Econòmic adopta la següent resolució:  
  
Primer  
Autoritzar un augment en el pressupost de despeses en l'aplicació 90.08.21.251.80.1, per un import de 16.218,94 euros, que implica l'increment del projecte financer T0461, «capítol IX Deute», per l'import esmentat.  
  
València, 25 de gener de 2022.- El conseller d'Hisenda i Model Econòmic: Vicent Soler i Marco.